Eesti NSV kriminaalkoodeks

Eesti NSV kriminaalkoodeks (lühend ENSV KrK) oli  Eesti NSV kriminaalkoodeks. ENSV KrK kinnitati 6. jaanuaril 1961 ja kehtestati 1. aprillil 1961. ENSV KrK-s olid muu hulgas määratletud kuriteoliigid ja neile vastavad karistused.Nõukogude Eesti. 1978. Tallinn, Valgus. 2., täiendatud trükk. Lk 52

ENSV KrK koosnes üld- ja eriosast. Üldosas oli 6 peatükki ja eriosas 11 peatükki.

ENSV kriminaalkoodeks koosnes üld- ja eriosast, millest esimene jagunes kuueks peatükiks ja 61 paragrahviks. 

Üldosa peatükid olid üldsätted, kuritegu, karistus, karistuse mõistmine, karistusest vabastamine, meditsiinilise ja kasvatusliku iseloomuga sunnivahendid.  

Eriosa koosnes 11 peatükist. ENSV kriminaalkoodeks sarnaselt VNFSV kriminaalkoodeksiga määratles süütegu ühiskonnaohtlikkuse kaudu, mis oli sätestatud seitsmendas paragrahvis lõikes üks: "kuritegu on käesolevas koodeksis ettenähtud ühiskonnaohtlik tegu (tegevus või tegevusetus), mis ründab NSV Liidu ja Eesti NSV ühiskonnakorda, nende poliitilist ja majandussüsteemi, sotsialistlikku omandit, üksikisikut, kodanike poliitilisi, tööalaseid, varalisi ja muid õigusi või vabadusi, samuti muu sotsialistlikku õiguskorda ründav ja käesolevas koodeksis ettenähtud ühiskonnaohtlik tegu." 

Kuriteod jagunesid järgmiselt:
 "rasked kuriteod ja eriti rasked kuriteod;
 eriti raske tagajärje põhjustanud kuriteod;
 kuriteod, mille ühiskonnaohtlikkus ei ole suur;
 ülejäänud kuriteod."

1940. aastal pärast Eesti okupeerimist, kehtestati Eestis 6. novembrist 1940 ajutiselt, NSVL ülemnõukogu PresiidiumiNSVL ülemnõukogu Teataja 1940, nr. 46. ENSV Teataja 16. dets. 1940, nr. 65, art. 867 ja Eesti NSV ajutise Ülemnõukogu PresiidiumiENSV Teataja 16. dets. 1940, nr. 65, art. 868 seadlusega VNFSV KriminaalkoodeksVNFSV Kriminaalkoodeks oli vastu võetud VKTK XII koosseisu
2. istungjärgul ja kehtestatud VKTK 22. novembri 1926. a. määrusega, arvates 1. jaanuarist 1927. a,  tsiviil- ja tööseadlusandiuse ajutisest rakendamineEesti NSV territooriumil kehtiv kriminaalkoodeks: ametlik tekst muudatustega kuni 1. juulini 1951. a. ühes paragrahvide järgi süstematiseeritud materjale sisaldava lisaga, Eesti NSV Kohtuministeerium, EESTI RIIKLIK KIRJASTUS, TALLINN 1952.

Juhindudes  partei  otsustest  liiduvabariikide  õiguste  laiendamise  kohta,  võttis  NSV   Liidu  Ülemnõukogu  11.  veebruaril  1957  a.  vastu  seaduse,  millega laiendati  ulatuslikult  liiduvabariikide  õigusi  ka  seadusandluse alal.  Selle  seadusega  muudeti  NSV   Liidu  Konstitutsiooni  §  14  p. «и»  selles  mõttes,  et  NSV Liidu  kompetentsi  arvati  kohtukorraldust  ja  -protsessi  korda  käsitleva  seadusandluse  aluste  ning  tsiviil-  ja  kriminaalseadusandluse aluste  andmine,  liiduvabariikide  kompetentsi  aga  liiduvabariikide  kohtukorraldust  käsitleva seadusandluse  ning  tsiviil-,  kriminaal-  ja  vastavate  protsessikoodeksite  kehtestamine. NSV Liidu Ülemnõukogu võttis  25.  detsembril  1958.  aastal  vastu  NSV   Liidu  ja  liiduvabariikide kriminaalseadusandluse   aluste   kinnitamise   seaduse,   seaduse kriminaalvastutusest  riiklike  kuritegude  eest,  seaduse  kriminaalvastutusest  sõjaväeliste  kuritegude  eest,  NSV Liidu, liidu-  ja autonoomsete  vabariikide  kohtukorralduse  seadusandluse  aluste kinnitamise   seaduse,   sõjatribunalide   põhimääruse   kinnitamise seaduse  ning  NSV   Liidu  ja  liiduvabariikide  kriminaalkohtumenetluse  aluste  kinnitamise  seadusedUuest nõukogude kriminaal- ja kriminaalprotsessi seadusandlusest,  Tartu Riikliku Ülikooli toimetised, Vihik nr 80, TARTU 1959, lk 3

1940. aastal Eestis kehtestatud Vene NFSV kriminaalkoodeks kehtis kuni 1961. aastaniJaan Sootak, Kodifitseerimine, õigussüsteem ja terminoloogia karistusõiguse näitel, Õiguskeel 1/2014. ENSV KrK kinnitati 6. jaanuaril 1961 ja kehtestati 1. aprillil 1961. aastal.

Eesti taasiseseivumisprotsessis, 1992. aastal kehtesti «Eesti NSV kriminaalkoodeksi» uus redaktsioon – Kriminaalkoodeks – alates 1992. aasta 1. juunist ning tunnisti kehtivuse kaotanuks «Eesti NSV kriminaalkoodeksi» senine tekst alates 1992. aasta 1. juunist"Eesti NSV kriminaalkoodeksi" uue redaktsiooni - Kriminaalkoodeksi kehtestamise kohta, RT 1992, 20, 287. Kriminaalkoodeksi asendas 2001. aastal vastuvõetud ja 2002. aastal
jõustunud karistusseadustik. 

Vaata ka
Eesti NSV kriminaalprotsessi koodeks
Eesti Kriminaalkoodeks
Eesti Karistusseadustik

Viited

 Välislingid 
Kuriteo koosseis ja kriminaalasjade kvalifikatsioon. A. Laptev, Üleliiduline Juriidiliste Teaduste Instituut, Tõlkija: Aleksandra Jaakson, Teaduslik Kirjandus, 1941
 Eesti NSV Kriminaalkoodeks = Уголовный Кодекс Эстонской ССР ; 1 (54) Lisa 1961, DIGAR
 Eesti NSV kriminaalkoodeks: ametlik tekst muudatuste ja täiendustega seisuga 29. mai 1970, DIGAR
Eesti NSV Kriminaalkoodeks : ametlik tekst muudatuste ja täiendustega seisuga 1. veebruar 1984, "Eesti Raamat", 1984, 222 lk
 Eesti NSV kriminaalkoodeks: ametlik tekst muudatuste ja täiendustega seisuga 1. juuni 1990, Tallinn : Olion, 1990, 261 lk, ISBN: 5460001048

Kategooria:Eesti õigus
kriminaalkoodeks